**KÚPNA ZMLUVA**

uzatvorená v súlade s § 409 a nasledujúcimi ustanoveniami zákona číslo 513/1991 Zb.

Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov

**Zmluvné strany:**

**Kupujúci:**

**Fakultná nemocnica Trenčín**

sídlo: Legionárska 28, 911 71 Trenčín

IČO: 00 610 470

DIČ: 2021254631

IČ DPH: SK2021254631

Zriadená : Zriaďovacia listina vydaná MZ SR č. 1970/1991-A/VIII-1 zo dňa 14.06.1991

registrovaná: v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

štatutárny orgán Ing. Tomáš Janík, MBA, riaditeľ

bankové spojenie: Štátna pokladnica, Bratislava

číslo účtu/IBAN: SK23 8180 0000 0070 0028 0438

(ďalej aj len ako „***kupujúci***“)

**a**

**Predávajúci:**

**[xxx]**

sídlo:

IČO:

DIČ:

IČ DPH :

Zápis:

štatutárny orgán:

bankové spojenie:

číslo účtu/IBAN:

(ďalej aj len ako „***predávajúci***“)

**Kupujúci ako verejný obstarávateľ a predávajúci ako úspešný uchádzač vo verejnom obstarávaní v postupe zadávania podlimitnej zákazky podľa zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej aj len ako „*Zmluvné strany*“) uzatvárajú v súlade s § 409 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov nasledovnú Kúpnu zmluvu (ďalej aj len ako „*Zmluva*“):**

**Článok I.**

**Predmet Zmluvy a Predmet prevodu**

1. Podkladom na uzavretie Zmluvy je ponuka úspešného uchádzača predložená v postupe zadávania podlimitnej zákazky na dodanie tovaru pod názvom ***„******Prístrojové vybavenie pre ambulanciu športového lekárstva“*** vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov a zverejnenej dňa [xxx] vo VVO č. [xxx] pod značkou č. [xxx],
2. Predávajúci sa zaväzuje, že v súlade so súťažnými podkladmi časť C. verejnej súťaže s názvom „Prístrojové vybavenie pre ambulanciu športového lekárstva“ a za podmienok dohodnutých v tejto Zmluve, vo vlastnom mene a na vlastnú zodpovednosť dodá Kupujúcemu nasledovné nové, nepoužívané a nerepasované zariadenie:

*V prípade, že uchádzač predkladá ponuku do časti č. 1 uvedie:*

* ***časť č.1 – „Spiroergometrický systém“***

*V prípade, že uchádzač predkladá ponuku do časti č. 2 uvedie:*

* ***časť č.2 – „Defibrilátor“***

*V prípade, že uchádzač predkladá ponuku do časti č. 3 uvedie:*

* ***časť č.3 – „Ostatné vybavenie“***

v špecifikácii podľa **Prílohy č. 2**, ktorá tvorí neoddeliteľnú súčasť tejto zmluvy (ďalej aj len ako „***Predmet prevodu***“) *(prílohu vypracuje uchádzač podľa vlastnej ponuky, parametre ponúknutého zariadenia s príslušenstvom musia spĺňať minimálne technické parametre uvedené v príslušnej časti C. Opis predmetu zákazky časti č. 1,2,3,– podľa toho, na ktorú časť predkladá ponuku).*

1. Súčasťou dodávky Predmetu prevodu je aj jeho doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného Predmetu prevodu, odovzdanie dokumentácie v slovenskom/českom jazyku a zaškolenie zamestnancov Kupujúceho týkajúce sa údržby a obsluhy Predmetu prevodu a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkaný Predmet prevodu pre potreby Kupujúceho.
2. Predávajúci sa na základe tejto Zmluvy zaväzuje dodať Kupujúcemu Predmet prevodu a vykonať činnosti podľa odseku 2. a 3. tohto článku Zmluvy, previesť na Kupujúceho vlastnícke právo k Predmetu prevodu a Kupujúci sa zaväzuje Predmet prevodu prevziať a zaplatiť zaň zmluvne dohodnutú kúpnu cenu podľa článku III. tejto Zmluvy.

**Článok II.**

**Termín a miesto dodania**

1. Predávajúci sa zaväzuje realizovať dodávku Predmetu prevodu podľa článku I. Zmluvy do miesta dodania – Fakultná nemocnica Trenčín, Legionárska 28, 911 71 Trenčín v lehote **najneskôr do 8 týždňov odo dňa doručenia písomnej objednávky. Kupujúci sa zaväzuje doručiť objednávku Predávajúcemu najneskôr do 10 mesiacov odo dňa účinnosti tejto Zmluvy.** Z dôvodu, že ambulancia pracovného lekárstva môže byť zriadená aj mimo sídla Kupujúceho, Kupujúci si vyhradzuje právo zmeniť miesto dodania uvedené v prvej vete tohto odseku. Reálne miesto dodania Kupujúci uvedie v písomnej objednávke.
2. Dodávka sa považuje za splnenú dňom protokolárneho prevzatia Predmetu prevodu Kupujúcim, v ktorom neboli uplatnené vady Predmetu prevodu, v súlade s článkom VIII. tejto Zmluvy, v mieste dodania podľa predchádzajúceho odseku tohto článku Zmluvy.
3. Prevzatie Predmetu prevodu podľa tejto Zmluvy potvrdí Kupujúci protokolárne v súlade s článkom VIII. tejto Zmluvy.
4. Zmluvné strany sa dohodli, že Predávajúci nie je v omeškaní s termínom dodania Predmetu prevodu po dobu, po ktorú nemohol svoju povinnosť súvisiacu s realizáciou dodávky plniť následkom okolností, ktoré vznikli na strane Kupujúceho. V tomto prípade má Predávajúci právo na predĺženie termínu dodania Predmetu prevodu.
5. Lehota na dodanie Predmetu prevodu podľa odseku 1 tohto článku Zmluvy začína plynúť nasledujúci deň po zverejnení tejto zmluvy v Centrálnom registri zmlúv Úradu vlády Slovenskej republiky, t.j. odo dňa účinnosti tejto Zmluvy.

**Článok III.**

**Kúpna cena**

1. Kúpna cena za Predmet prevodu je stanovená dohodou Zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z.z. v znení neskorších predpisov, ktorou sa vykonáva zákon o cenách v platnom znení.
2. Kúpna cena za celý predmet zmluvy je stanovená ako výsledok verejnej súťaže s názvom „Prístrojové vybavenie pre ambulanciu športového lekárstva“:

* ***časť č. 1 – „Spiroergometrický systém“***
* ***časť č. 2 – „Defibrilátor“***
* ***časť č. 3 – „Ostatné vybavenie“***

Uchádzač uvedie číslo a názov časti**- *podľa toho, na ktorú časť predložil ponuku.***

1. Súčasťou Zmluvy je ponuková cena (rozpočet) Predávajúceho, ktorá tvorí Prílohu č. 1 tejto Zmluvy.
2. Zmluvné strany sa dohodli na celkovej kúpnej cene za celý Predmet prevodu vyšpecifikovaný v článku I., ods. 2 tejto Zmluvy, ktorá je vo výške:

Cena bez DPH: [xxx] €

Sadzba DPH [xxx] %

Výška DPH [xxx] €

Cena s DPH [xxx] €

(slovom: [xxx] €)

Cena uvedená v tomto odseku tejto Zmluvy je konečná.

1. V kúpnej cene podľa odseku 4 tohto článku Zmluvy je zahrnutá cena za celý Predmet prevodu špecifikovaný v článku I., ods. 2 tejto Zmluvy, vrátane dopravy na miesto určenia, inštalácie, uvedenia do prevádzky, odskúšania funkčnosti a prevádzkyschopnosti dodaného zariadenia, návodov na obsluhu v slovenskom/českom jazyku, kompletnej užívateľskej dokumentácie v slovenskom/českom jazyku, potrebnej servisnej technickej dokumentácie, zaškolenia zamestnancov Kupujúceho v potrebnom rozsahu a zabezpečenia záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkané zariadenie.
2. Zmenu kúpnej ceny z dôvodu zmien dovozných podmienok stanovených zákonom, kedy by bol dovoz Predmetu prevodu zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou, Zmluvnými stranami odsúhlaseného dodatku k tejto Zmluve, a to v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.

7. V prípade zmeny výšky DPH v priebehu realizácie dodávky Predmetu prevodu alebo záručného servisu, bude jej výška upravená v zmysle platnej legislatívy.

**Článok IV.**

**Platobné podmienky, fakturácia**

1. Kupujúci je povinný uhradiť kúpnu cenu za Predmet prevodu vo výške podľa článku III. Zmluvy na základe faktúry riadne vystavenej Predávajúcim a doručenej Kupujúcemu. Predávajúci je oprávnený vystaviť faktúru po riadnom dodaní Predmetu prevodu podľa článku II. ods. 2. tejto Zmluvy, pričom predmetom fakturácie bude prevod a dodanie Predmetu prevodu v súlade s článkom I. ods. 2 tejto Zmluvy. Predávajúci je povinný vystaviť faktúru za dodávku Predmetu prevodu najneskôr do piateho pracovného dňa v mesiaci nasledujúceho po dni dodania Predmetu prevodu.
2. Faktúru Predávajúci doručí Kupujúcemu, pričom faktúra bude obsahovať minimálne tieto údaje:
   1. označenie Kupujúceho a Predávajúceho, adresa, sídlo, IČO, DIČ, IČ DPH (a údaje podľa § 3a Obchodného zákonníka),
   2. miesto dodania a názov dodaného Predmetu prevodu,
   3. číslo zmluvy,
   4. číslo faktúry,
   5. dátum vystavenia, dátum dodania, dátum splatnosti faktúry,
   6. fakturovanú čiastku bez DPH, DPH a celkovo fakturovanú sumu,
   7. označenie peňažného ústavu Predávajúceho, číslo účtu, IBAN, SWIFT,
   8. pečiatku a podpis oprávneného zástupcu Predávajúceho,
   9. prílohou faktúry bude dodací list.
3. Zmluvné strany sa dohodli, že Predávajúci je oprávnený vystaviť faktúru vo výške podľa článku III. ods. 4. tejto Zmluvy po dodaní Predmetu prevodu do miesta dodania v súlade s článkom II. ods. 1 tejto Zmluvy, inštalácii a uskutočnení ďalších činností súvisiacich s predmetom Zmluvy v súlade s článkom I. tejto Zmluvy, pričom faktúra bude splatná do 60 dní od jej vystavenia. Úhrada sa uskutoční bezhotovostným prevodom na účet Predávajúceho.
4. Kupujúci prehlasuje, že kúpna cena za Tovar bude uhradená z externých finančných zdrojov, t. j. z  účelovej dotácie poskytnutej Ministerstvom financií SR Kupujúcemu na základe uznesenia vlády č. 597 zo dňa 4.12.2019 k Návrhu na uvoľnenie finančných prostriedkov z rezervy vlády Slovenskej republiky na obnovu infraštruktúry v Trenčianskom kraji.

**Článok V.**

**Záručná doba a zodpovednosť za vady**

1. Predávajúci zodpovedá za to, že Predmet prevodu bude Kupujúcemu dodaný v súlade s touto Zmluvou a počas záručnej doby bude mať vlastnosti dohodnuté v tejto Zmluve.
2. Záručná doba začína plynúť dňom odovzdania Predmetu prevodu v súlade s článkom VIII. tejto zmluvy. Záručná doba je v trvaní 24 mesiacov.
3. Počas záručnej doby je Predávajúci povinný uskutočniť povinné preventívne prehliadky a kontroly, ktoré sú stanovené právnymi predpismi a výrobcom pre ponúkané zariadenia. Poslednú sa zaväzuje vykonať dva týždne pred uplynutím záručnej doby, počas ktorej odstráni všetky zistené vady a nedostatky Predmetu prevodu.
4. Zmluvné strany sa dohodli, že pre prípad vady Predmetu prevodu počas záručnej doby, má Kupujúci právo požadovať a Predávajúci povinnosť odstrániť záručné vady, čo predstavuje a zahŕňa všetky práce spojené s opravami Predmetu prevodu, vrátane dodávky náhradných dielov nutných k bezchybnému prevádzkovaniu Predmetu prevodu, poradenskej starostlivosti o inštalovaný Predmet prevodu, dodávky funkčného príslušenstva. Záruka sa predlžuje automaticky o dobu, po ktorú Predmet prevodu nemohol byť v záručnej dobe plne používaný z dôvodu poruchy alebo vady na Predmete prevodu.

Cena prehliadok a kontrol, ako aj cena za odstránenie zistených vád a nedostatkov, vrátane všetkých prác spojených s opravami Predmetu prevodu, vrátane dodávky náhradných dielov nutných k bezchybnému prevádzkovaniu Predmetu prevodu, vrátane poradenskej starostlivosti o inštalovaný Predmet prevodu ako aj dodávky funkčného príslušenstva Predmetu prevodu počas trvania záručnej doby, je zahrnutá v kúpnej cene za Predmet prevodu podľa článku III. tejto Zmluvy.

1. Kupujúci sa zaväzuje, že reklamácie a vady/poruchy Predmetu prevodu uplatní / oznámi Predávajúcemu bezodkladne po ich zistení. Ohlásenie vady a havarijného stavu oznámi Predávajúcemu zodpovedná osoba Kupujúceho na tel. číslo: [xxx] alebo na e-mail: [xxx]. Zodpovedný pracovník Predávajúceho pre nahlásenie vád /porúch a/alebo havarijného stavu Predmetu prevodu je [xxx].

Záručný servis na Predmete prevodu bude realizovaný v rozsahu stanovenom výrobcom.

1. Predávajúci je povinný počas záručnej doby odstrániť vady/poruchy a/alebo havarijný stav (zabezpečiť jeho plné sfunkčnenie) v nasledujúcich lehotách od nástupu na opravu:
2. oprava vady/poruchy a/alebo odstránenie havarijného stavu, pri ktorej nie je potrebná dodávka náhradného dielu do 24 hodín,
3. oprava vady/poruchy a/alebo odstránenie havarijného stavu s dodávkou náhradného dielu do 48 hodín.
4. Počas záručnej doby na Predmet prevodu Predávajúci zabezpečí, aby v prípade riadnej nahlásenej vady/poruchy a/alebo havarijného stavu dostavil Predávajúcim poverený servisný technik na opravu Predmetu prevodu do ...................... *(doplní uchádzač maximálne 24 hodín)* hodín od nahlásenia poruchy a predloženia záväznej objednávky. Pod nástupom technika na opravu sa rozumie osobná návšteva servisného technika v mieste, kde sa Predmet prevodu nachádza, v pracovný deň medzi 07.00 hod a 16.00 hod, resp. do 12.00 hod nasledujúceho pracovného dňa, pokiaľ bola vada/porucha/havarijný stav nahlásená po 16.00 hod pracovného dňa alebo počas mimopracovného dňa.
5. V prípade, ak bude Predmet prevodu v záručnej dobe mimo prevádzky po dobu viac ako 30 dní nepretržite z dôvodu na strane Predávajúceho alebo ním zabezpečenej alebo poverenej servisnej organizácie odstrániť vadu/poruchu a/alebo havarijný stav, Zmluvné strany sa dohodli, že Kupujúcemu v takom prípade vznikne nárok na zmluvnú pokutu vo výške 0,05 % z ceny Predmetu prevodu bez DPH za každý deň nasledujúci po uplynutí 30 dňovej lehoty. To neplatí, ak Predávajúci zabezpečí iné náhradné zariadenie za nefunkčný Predmet prevodu.
6. V prípade, ak Predávajúci neodstráni reklamované vady/poruchy a/alebo havarijný stav v dohodnutej lehote alebo ich odmietne odstrániť, má Kupujúci právo zabezpečiť ich odstránenie prostredníctvom tretej osoby na náklady Predávajúceho. Záruka Predávajúceho podľa tejto Zmluvy tým nie je dotknutá. Náklady, ktoré vzniknú Kupujúcemu pri takto odstraňovaných vadách/poruchách a/alebo havarijnom stave, je Kupujúci oprávnený vyfakturovať Predávajúcemu samostatnou faktúrou, ktorú je Predávajúci povinný uhradiť v lehote splatnosti.

**Článok VI.**

**Spolupôsobenie Zmluvných strán**

1. Predávajúci vykonáva činnosti spojené s dodaním, odovzdaním a inštaláciou Predmetu prevodu na vlastnú zodpovednosť v súlade s ustanoveniami tejto Zmluvy do miesta dodania riadne a včas a zaškolí personál Kupujúceho v rozsahu [xxx] *(doplní uchádzač min. 2 pracovné dni)* pracovných dní potrebnom na riadne užívanie Predmetu prevodu.
2. Pri dodaní Predmetu prevodu je Predávajúci povinný vzniknutý odpad (obalový materiál a pod.) odstrániť na vlastné náklady.
3. Kupujúci sa zaväzuje užívať Predmet prevodu v súlade s pokynmi Predávajúceho a s pokynmi uvedenými v návode na obsluhu.
4. Kupujúci sa zaväzuje uhradiť cenu uvedenú v článku III., ods. 4 tejto Zmluvy za podmienok dohodnutých v článku IV., ods. 3 tejto Zmluvy.

**Článok VII.**

**Zmluvné pokuty a odstúpenie od Zmluvy**

1. Zmluvné strany sa dohodli, že Kupujúci má voči Predávajúcemu nárok na zmluvnú pokutu:
2. vo výške 0,05% z celkovej kúpnej ceny bez DPH uvedenej v článku III., ods. 4 Zmluvy za nedodanie Predmetu prevodu v lehote podľa článku II., ods. 1 tejto Zmluvy, za každý aj začatý týždeň omeškania s odovzdaním Predmetu prevodu až do jeho prevzatia Kupujúcim. Za týždeň sa považuje sedem kalendárnych dní, pričom prvý kalendárny deň je deň nasledujúci po dni, kedy mal byť Predmet prevodu dodaný podľa tejto Zmluvy;
3. vo výške 10% z ceny nedodaného Predmetu prevodu bez DPH, v prípade odstúpenia Predávajúceho od tejto Zmluvy v súlade s odsekom 4 tohto článku Zmluvy.
4. Zmluvnou pokutou nie je dotknutý nárok na náhradu škody.
5. V prípade omeškania Kupujúceho s úhradou faktúry vystavenej Predávajúcim za Predmet prevodu, má Predávajúci nárok na úrok z omeškania v zákonnej výške.
6. Predávajúci je oprávnený odstúpiť od tejto Zmluvy v prípade, ak Kupujúci preukázateľne odmietne poskytnúť potrebné spolupôsobenie pri plnení povinností vyplývajúcich z tejto Zmluvy, ktoré by podstatným spôsobom znemožňovalo Predávajúcemu plniť podmienky podľa tejto Zmluvy.
7. Kupujúci môže od tejto Zmluvy odstúpiť v prípade podstatného porušenia Zmluvy zo strany Predávajúceho, ktorým sa rozumie najmä:
8. nedodržanie kvality Predmetu prevodu,
9. ak technické parametre Predmetu prevodu nezodpovedajú technickým parametrom uvedeným v ponuke predloženej vo verejnom obstarávaní,
10. realizačná neschopnosť Predávajúceho pri dodaní Predmetu prevodu podľa článku I. tejto Zmluvy,
11. akéhokoľvek porušenia povinností predávajúceho podľa tejto zmluvy.
12. Kupujúci je tiež oprávnený okamžite odstúpiť od tejto Zmluvy za nasledujúcich okolností:
13. ak Predávajúci, resp. subdodávatelia Predávajúceho neboli v čase uzavretia Zmluvy zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj len ako „***register***“ a „***Zákon o RPVS***“), alebo ak boli počas trvania Zmluvy vymazaní z registra,
14. ak si subdodávatelia Predávajúceho, ktorí musia byť zapísaní v registri ani v dodatočne primeranej lehote určenej Kupujúcim podľa článku IX., ods. 6 tejto Zmluvy nesplnia povinnosť byť zapísaní v registri, alebo ak dôjde k ich výmazu z registra počas trvania Zmluvy,
15. ak v súlade s § 12 Zákona o RPVS registrujúci orgán rozhodne o výmaze Predávajúceho z registra, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia, alebo ak v registri nie je zapísaná oprávnená osoba dlhšie ako 30 kalendárnych dní.
16. Odstúpenie od tejto Zmluvy je Kupujúci oprávnený využiť v prípade, ak Predávajúci, resp. subdodávateľ má povinnosť byť zapísaný v registri v súlade so Zákonom o RPVS.
17. Odstúpenie od Zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od Zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v Zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi Zmluvnými stranami, s výnimkou oznámenia o zmene adresy.
18. Ak si subdodávatelia predávajúceho podľa článku IX. tejto Zmluvy nesplnia povinnosť byť zapísaní v registri, Kupujúci má voči Predávajúcemu nárok na zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.
19. Ak Kupujúci odstúpi od tejto Zmluvy z dôvodov podľa odseku 6. tohto článku Zmluvy, vzniká mu zároveň nárok na zmluvnú pokutu voči Predávajúcemu vo výške 5.000,- €.
20. Ak zo strany Predávajúceho, resp. subdodávateľa nie je splnená povinnosť podľa § 11 ods. 2 Zákona o RPVS, alebo ak v registri nemá zapísanú oprávnenú osobu dlhšie ako 30 kalendárnych dní, nie je Kupujúci pri plnení svojich povinností z tejto Zmluvy v omeškaní.
21. Práva a povinnosti podľa odsekov 9, 10 a 11 tohto článku Zmluvy sa vzťahujú len na Predávajúceho, resp. jeho subdodávateľa, ktorí majú povinnosť byť zapísaní v registri.
22. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.
23. Zmluvné strany sa dohodli, že predávajúci v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka- kupujúceho. Rovnakým spôsobom predávajúci pohľadávku voči kupujúcemu nezabezpečí ručením treťou osobou. Písomný súhlas kupujúceho s takýmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany predávajúceho k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za neplatný a neúčinný voči kupujúcemu.

**Článok VIII.**

**Odovzdanie a prevzatie Predmetu prevodu**

1. Predávajúci odovzdá a Kupujúci preberie Predmet prevodu dodaný v súlade s touto Zmluvou na základe preberacieho protokolu za podmienok uvedených v tomto článku Zmluvy.
2. Dodaním Predmetu prevodu sa rozumie odovzdanie a prevzatie Predmetu prevodu do užívania. O odovzdaní a prevzatí Predmetu prevodu spíšu Zmluvné strany Preberací protokol s uvedením typu zariadenia podľa špecifikácie Predmetu prevodu, výrobné číslo, dátum základného zaškolenia a menný zoznam zaškolených pracovníkov.

Súčasne Predávajúci odovzdá Kupujúcemu pri odovzdaní Predmetu prevodu návody na obsluhu a kompletnú užívateľskú dokumentáciu v slovenskom/českom jazyku, potrebnú technickú servisnú dokumentáciu a záručný list k Predmetu prevodu.

1. Súčasťou odovzdania Predmetu prevodu sú, v prípade, že sú potrebné, certifikáty, resp. vyhlásenia o zhode, záručné listy, ako aj ďalšia dodávateľská dokumentácia.
2. Odmietnutie prevzatia Predmetu prevodu Kupujúcim je možné vtedy, ak technické parametre odovzdaného Predmetu prevodu nezodpovedajú technickým parametrom uvedeným v ponuke predloženej vo verejnom obstarávaní.

**Článok IX.**

**Subdodávatelia a osobitné povinnosti Predávajúceho**

1. Predávajúci pri plnení povinností z tejto Zmluvy – prevod vlastníckeho práva k Predmetu prevodu špecifikovanému v článku I. tejto Zmluvy využije subdodávateľov uvedených v prílohe č. 3 tejto Zmluvy – Vyhlásenie uchádzača o subdodávkach.
2. K zmene subdodávateľa môže dôjsť len po odsúhlasení zmeny Kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov podľa odseku 1. tohto článku tejto Zmluvy. Kupujúci zašle písomné stanovisko (súhlas/nesúhlas) Predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle odseku 1., bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri, ak mu táto povinnosť vyplýva zo Zákona o RPVS.
3. Predávajúci sa zaväzuje na požiadanie Kupujúceho predložiť mu všetky zmluvy, ktoré má uzavreté so subdodávateľmi na plnenie povinností podľa tejto Zmluvy.
4. Využitím subdodávateľov nie je dotknutá zodpovednosť Predávajúceho za plnenie predmetu Zmluvy. Predávajúci v takom prípade zodpovedá za riadne plnenie predmetu Zmluvy tak, akoby ho zabezpečil v celom rozsahu sám.
5. Predávajúci a subdodávatelia sú povinní byť počas trvania tejto Zmluvy zapísaní v registri, ak im táto povinnosť vyplýva zo Zákona o RPVS.
6. V prípade, ak Kupujúci zistí, že subdodávateľ nie je zapísaný v registri, vyzve Predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby Predávajúci navrhol v súlade s obsahom tohto článku zmenu subdodávateľa, ktorý spĺňa podmienku zápisu v registri.

**Článok X.**

**Záverečné ustanovenia**

1. Zmluvné strany sa dohodli, že túto Zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami Zmluvných strán. K návrhom dodatkov k tejto Zmluve sa Zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
2. Právne vzťahy neupravené touto Zmluvou sa riadia najmä príslušnými ustanoveniami zákona č. 513/1991 Zb. Obchodného zákonníka, v znení neskorších predpisov a súvisiacimi platnými právnymi predpismi Slovenskej republiky.
3. Zmluvné strany sa dohodli, že všetky rozpory vyplývajúce z plnenia Zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo Zmluvy na príslušnom súde Slovenskej republiky.
4. Každé ustanovenie tejto Zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto Zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú Zmluvné strany v dobrej viere rokovať, aby sa dohodli na zmenách alebo doplnkoch tejto Zmluvy, ktoré sú potrebné na realizáciu zámerov tejto Zmluvy z hľadiska tejto nevymožiteľnosti alebo neplatnosti.
5. Zmluvné strany sa dohodli, ak nie je v tejto Zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***Oznámenia***“) týkajúce sa tejto Zmluvy, si Zmluvné strany budú doručovať niektorým z nasledovných spôsobov: osobne, doporučeným listom s doručenkou, kuriérom, faxom alebo emailom na adresy Zmluvných strán a kontaktné údaje uvedené v záhlaví a texte tejto Zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je Oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto Zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto Zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto Zmluvy. Ak niektorá zo Zmluvných strán v súlade a za podmienok uvedených v tejto Zmluve oznámi inej Zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto Zmluvy budú Oznámenia považované za doručené dňom:

* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou alebo
* potvrdenia prenosu faxovej správy, ak sa doručuje faxom, alebo
* potvrdenia doručenia emailu adresátom, a v prípade, ak k potvrdeniu doručenia emailu nedôjde ani nasledujúci deň po jeho odoslaní, dňom nasledujúcim po dni odoslania emailu, ak sa doručuje emailom.

1. Zmluvné strany sa zaväzujú, že sa budú počas realizácie tejto Zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto Zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
2. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
3. Zmluva je vyhotovená v štyroch (4) vyhotoveniach, pre každú zmluvnú stranu po dvoch (2) vyhotoveniach.
4. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky a zároveň súhlasia so zverejnením obsahu tejto Zmluvy tretím osobám v nevyhnutnom rozsahu v Centrálnom registri zmlúv Úradu vlády Slovenskej republiky na príslušnej webovej stránke ([www.crz.gov.sk](http://www.crz.gov.sk)).
5. Platnosť tejto Zmluvy je možné ukončiť pred uplynutím doby uvedenej v predchádzajúcom odseku tohto článku Zmluvy:
6. dohodou Zmluvných strán,
7. odstúpením od Zmluvy z dôvodov uvedených v zákone alebo v tejto Zmluve. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej Zmluvnej strany, pričom deň odoslania sa do tejto lehoty nepočíta. Odstúpením od Zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od Zmluvy.
8. Predávajúci súhlasí so zverejnením tejto Zmluvy vrátane jej príloh bez vynechania ktorejkoľvek časti jej textu a dodatkov a tiež disponuje písomným súhlasom inej dotknutej osoby (osoby konajúcej za Predávajúceho) na zverejnenie jej údajov v tejto Zmluve, v jej prílohách a dodatkoch, a to zverejnenie Kupujúcim počas trvania jeho povinnosti podľa § 5a a § 5b zákona o slobodnom prístupe k informáciám. Tento súhlas možno odvolať len po predchádzajúcom písomnom súhlase Kupujúceho.
9. Neoddeliteľnou súčasťou tejto Zmluvy sú prílohy:
10. Príloha č. 1 – Cena predmetu zákazky/Zmluvy
11. Príloha č. 2 – Opis predmetu zákazky/Zmluvy
12. Príloha č. 3 – Vyhlásenie uchádzača o subdodávateľoch (ak je uplatniteľná)

**[Podpisy Zmluvných strán]**

V Trenčíne, dňa ...................... V .................................., dňa ............

|  |  |
| --- | --- |
| **Za Kupujúceho :** | **Za Predávajúceho :** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ing. Tomáš Janík, MBA**  riaditeľ  Fakultná nemocnica Trenčín | **[xxx]**  [xxx]  **[xxx]** |